ระเบียบคณะกรรมการกองทุนเพื่อผู้เคยเป็นสมาชิกรัฐสภาระเบียบคณะกรรมการกองทุนเพื่อผู้เคยเป็นสมาชิกรัฐสภาว่าด้วยการบริหารค่าใช้จ่ายในการดำเนินงาน การรับเงินการเก็บรักษาเงิน การอนุมัติการเบิกจ่ายเงินการจ่ายเงินการจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภา(ฉบับที่ ๒)พ.ศ. ๒๕๕๘[๑] โดยที่เป็นการสมควรแก้ไขเพิ่มเติมระเบียบคณะกรรมการกองทุนเพื่อผู้เคยเป็นสมาชิกรัฐสภาว่าด้วยการบริหารค่าใช้จ่ายในการดำเนินงาน การรับเงิน การเก็บรักษาเงิน การอนุมัติการเบิกจ่ายเงิน การจ่ายเงินการจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภาอาศัยอำนาจตามความในมาตรา ๑๒ (๔) มาตรา ๑๖ มาตรา ๑๗ มาตรา ๑๘ มาตรา๑๙ มาตรา ๒๐ และมาตรา ๒๑ แห่งพระราชบัญญัติกองทุนเพื่อผู้เคยเป็นสมาชิกรัฐสภา พ.ศ.๒๕๕๖ คณะกรรมการกองทุนเพื่อผู้เคยเป็นสมาชิกรัฐสภา จึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการกองทุนเพื่อผู้เคยเป็นสมาชิกรัฐสภาว่าด้วยการบริหารค่าใช้จ่ายในการดำเนินงาน การรับเงิน การเก็บรักษาเงิน การอนุมัติการเบิกจ่ายเงิน การจ่ายเงินการจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภา(ฉบับที่ ๒) พ.ศ. ๒๕๕๘ข้อ ๒ ระเบียบนี้ให้ใช้บังคับตั้งแต่วันที่ ๑มีนาคม ๒๕๕๘ เป็นต้นไปข้อ ๓ ให้ยกเลิกบทนิยามคำว่าเงินประจำตำแหน่งเดือนสุดท้าย ในข้อ ๔แห่งระเบียบคณะกรรมการกองทุนเพื่อผู้เคยเป็นสมาชิกรัฐสภา ว่าด้วยการบริหารค่าใช้จ่ายในการดำเนินงาน การรับเงิน การเก็บรักษาเงิน การอนุมัติการเบิกจ่ายเงินการจ่ายเงินการจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภา พ.ศ.๒๕๕๖ข้อ ๔ ให้ยกเลิกความในข้อ๒๗ ข้อ ๒๘ ข้อ ๒๙ และข้อ ๓๐แห่งระเบียบคณะกรรมการกองทุนเพื่อผู้เคยเป็นสมาชิกรัฐสภา ว่าด้วยการบริหารค่าใช้จ่ายในการดำเนินงาน การรับเงิน การเก็บรักษาเงิน การอนุมัติการเบิกจ่ายเงินการจ่ายเงินการจัดหาผลประโยชน์และการจ่ายเงินช่วยเหลือกองทุนเพื่อผู้เคยเป็นสมาชิกรัฐสภา พ.ศ.๒๕๕๖ และให้ใช้ความต่อไปนี้แทนข้อ ๒๗ ให้สมาชิกรัฐสภาที่ได้ส่งเงินเข้ากองทุนตามข้อ๒๖ซึ่งสมาชิกภาพได้สิ้นสุดลงมีสิทธิได้รับเงินทุนเลี้ยงชีพเป็นรายเดือนตามหลักเกณฑ์และอัตราตามที่กำหนดไว้ในระเบียบนี้สมาชิกรัฐสภาที่จะมีสิทธิได้รับเงินทุนเลี้ยงชีพตามวรรคหนึ่งจะต้องไม่เป็นบุคคลที่อยู่ในระหว่างต้องห้ามมิให้ดำรงตำแหน่งทางการเมือง หรือเป็นบุคคลที่เคยถูกวุฒิสภามีมติให้ถอดถอนจากตำแหน่งตามบทบัญญัติของรัฐธรรมนูญสิทธิได้รับเงินทุนเลี้ยงชีพเป็นสิทธิเฉพาะตัวข้อ ๒๘ การนับเวลาสำหรับคำนวณเงินทุนเลี้ยงชีพในกรณีที่ผู้เคยเป็นสมาชิกรัฐสภารายใดมีสมาชิกภาพหลายวาระไม่ว่าจะติดต่อกันหรือไม่ก็ตาม ให้นำเวลาการมีสมาชิกภาพของผู้เคยเป็นสมาชิกรัฐสภารายนั้นในทุกวาระรวมกันเป็นเวลาสำหรับคำนวณเงินทุนเลี้ยงชีพกรณีผู้เคยเป็นสมาชิกรัฐสภาซึ่งได้รับเงินทุนเลี้ยงชีพตามระเบียบนี้ได้กลับเข้ามีสมาชิกภาพสมาชิกรัฐสภาอีกให้สิทธิได้รับเงินทุนเลี้ยงชีพของผู้เคยเป็นสมาชิกรัฐสภารายนั้นระงับไปในระหว่างที่มีสมาชิกภาพสมาชิกรัฐสภาและเมื่อสมาชิกภาพสิ้นสุดลงจึงให้มีสิทธิได้รับเงินทุนเลี้ยงชีพโดยให้นำเวลาการมีสมาชิกภาพในครั้งหลังมารวมเป็นเวลาสำหรับคำนวณเงินทุนเลี้ยงชีพด้วยตามหลักเกณฑ์ในวรรคหนึ่งข้อ ๒๙ ให้ผู้เคยเป็นสมาชิกรัฐสภาตามข้อ ๒๗มีสิทธิได้รับเงินทุนเลี้ยงชีพเป็นรายเดือนโดยให้ได้รับเป็นระยะเวลาสองเท่าของเวลาสำหรับคำนวณเงินทุนเลี้ยงชีพตามเกณฑ์ดังต่อไปนี้(๑) มีเวลาสำหรับคำนวณเงินทุนเลี้ยงชีพตั้งแต่ ๑ เดือน แต่ไม่ถึง ๔๘เดือน ให้ได้รับเงินทุนเลี้ยงชีพในอัตราเดือนละ ๙,๐๐๐ บาท(๒) มีเวลาสำหรับคำนวณเงินทุนเลี้ยงชีพ ตั้งแต่ ๔๘ เดือน แต่ไม่ถึง๙๖ เดือน ให้ได้รับเงินทุนเลี้ยงชีพในอัตราเดือนละ ๑๒,๐๐๐ บาท(๓) มีเวลาสำหรับคำนวณเงินทุนเลี้ยงชีพ ตั้งแต่ ๙๖ เดือน แต่ไม่ถึง๑๔๔ เดือน ให้ได้รับเงินทุนเลี้ยงชีพในอัตราเดือนละ ๑๔,๓๐๐ บาท(๔) มีเวลาสำหรับคำนวณเงินทุนเลี้ยงชีพ ตั้งแต่ ๑๔๔ เดือน แต่ไม่ถึง๑๙๒ เดือน ให้ได้รับเงินทุนเลี้ยงชีพในอัตราเดือนละ ๑๗,๘๐๐ บาท(๕) มีเวลาสำหรับคำนวณเงินทุนเลี้ยงชีพ ตั้งแต่ ๑๙๒ เดือน แต่ไม่ถึง๒๔๐ เดือน ให้ได้รับเงินทุนเลี้ยงชีพในอัตราเดือนละ ๒๑,๔๐๐ บาท(๖) มีเวลาสำหรับคำนวณเงินทุนเลี้ยงชีพ ตั้งแต่ ๒๔๐ เดือน แต่ไม่ถึง๒๘๘ เดือน ให้ได้รับเงินทุนเลี้ยงชีพในอัตราเดือนละ ๒๘,๕๐๐ บาท(๗) มีเวลาสำหรับคำนวณเงินทุนเลี้ยงชีพ ตั้งแต่ ๒๘๘ เดือนขึ้นไปให้ได้รับเงินทุนเลี้ยงชีพในอัตราเดือนละ ๓๕,๖๐๐ บาทการนับเวลาสำหรับคำนวณเงินทุนเลี้ยงชีพให้นับเป็นเดือนโดยให้นับสามสิบวันเป็นหนึ่งเดือนเศษของเดือนถ้าถึงสิบห้าวันให้นับเป็นหนึ่งเดือนข้อ ๓๐ ให้ผู้เคยเป็นสมาชิกรัฐสภาก่อนวันที่ระเบียบนี้ใช้บังคับมีสิทธิได้รับเงินทุนเลี้ยงชีพตามหลักเกณฑ์และอัตราเดียวกันกับผู้เคยเป็นสมาชิกรัฐสภาตามข้อ๒๗ประกาศณ วันที่ ๒๐ กุมภาพันธ์ พ.ศ. ๒๕๕๘ศาสตราจารย์พิเศษพรเพชรวิชิตชลชัยประธานสภานิติบัญญัติแห่งชาติทำหน้าที่ประธานรัฐสภาประธานกรรมการกองทุนเพื่อผู้เคยเป็นสมาชิกรัฐสภาปริยานุช/ผู้จัดทำ๓ มีนาคม ๒๕๕๘วิศนี/ผู้ตรวจ๙ มีนาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๔๔ ง/หน้า ๑/๒๓ กุมภาพันธ์ ๒๕๕๘